Dragi učenici, nadam se da ste dobro!

Molim prepišite ovih par rečenica o vibrafonu u kajdanku, a potom pogledajte filmić koji se nalazi ispod teksta na linku i odgovorite na pitanja.

Vibrafon

Vibrafon je glazbalo iz obitelji udaraljki koje zovemo metalni idiofoni.

Određene je tonske visine.

Jedino je udaraljkaško klavijaturno glazbalo kod kojeg možemo strogo kontrolirati trajanje tona i proizvesti vibrato.

Vibrafon se sastoji od konstrukcije na kojoj su metalne pločice posložene u dva reda.

Ispod svake pločice nalazi se odgovarajuća metalna cijev koja služi kao rezonator jer kroz nju struji zrak. Donji dio te cijevi je zatvoren, a na gornjem otvoru pomični je disk koji se rotira s pomoću elektromotora te naizmjenično otvara i zatvara cijev.

Vibrafon je opremljen i pedalom koja kontrolira trajanje tona odnosno rezonanciju.

* Iz kojeg glazbala se razvio vibrafon?
* Tko je bio najpoznatiji vibrafonist kod nas?
* U kojoj skladbi se vibrafon prvi puta pojavljuje kao solističko glazbalo?
* Koje su ostale udaraljke određene tonske visine?
* Koje su metalne udaraljke neodređene tonske visine?
* Koje je najstarije metalno glazbalo?
* Koja je najpoznatija skladba za triangl?

Filmić koji trebate pogledati da bi odgovorili na pitanja nalazi se na linku u nastavku.

<https://skolski.hrt.hr/emisije/750/vibrafon>